Koncept wo wuwiwanju wsow z tójšto namjetami wobzamknyli
Hamor (AK/SN). Gmejna Hamor ma nětko koncept wo wuwiwanju wsow za swoje wjesne dźěle Klětno, Jamno a Delni Wujězd. Tutón ma předewšěm orientacija być a ma do přichoda orientowanemu a potrjebje wotpowědowacemu wuwiću puć runać. Hamorska gmejnska rada je tuž koncept na swojim zašłym posedźenju jednohłósnje wobzamknyła. „Je to jara konkretny a na jednanje wusměrjeny material, kotryž je za cyłu gmejnu wažny. Zdobom móžemy jón za zawjazowace zaměry wužiwać“, podšmórny radźićel Horst Jannack. Wón so dale za to wupraji, tež mjeńše sydlišća, kotrež přisłušeja Klětnom a Delnjemu Wujězdej, zapřijeć. Wšako je kóžde małe sydlišćo jónkrótne, typiske a specifiske a je hódne dalewuwića.
hrv_Latn szl_Latn